CELEX: 32020D1831
Language: et
Date: 2020-11-30 00:00:00
Title: Nõukogu otsus (EL) 2020/1831, 30. november 2020, Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepinguga moodustatud ühisnõukogus seoses teatavate kõnealuse lepingu IV lisas loetletud kvootide kohandamisega

4.12.2020   
               
               
                  ET
               
               
                  Euroopa Liidu Teataja
               
               
                  L 409/36
               
            
         NÕUKOGU OTSUS (EL) 2020/1831,
         30. november 2020,
         Euroopa Liidu nimel võetava seisukoha kohta ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepinguga moodustatud ühisnõukogus seoses teatavate kõnealuse lepingu IV lisas loetletud kvootide kohandamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vaheline majanduspartnerlusleping (1) (edaspidi „leping“) allkirjastati liidu ja selle liikmesriikide poolt 10. juunil 2016.
                  
               
                     (2)
                  
                  
                     Lepingut kohaldatakse kuni jõustumiseni ajutiselt ühelt poolt liidu ja selle liikmesriikide ning teiselt poolt Botswana Vabariigi, Lesotho Kuningriigi, Namiibia Vabariigi, Lõuna-Aafrika Vabariigi ja endise Svaasimaa, nüüd eSwatini Kuningriigi vahel alates 10. oktoobrist 2016 ning ühelt poolt liidu ja selle liikmesriikide ning teiselt poolt Mosambiigi Vabariigi vahel alates 4. veebruarist 2018.
                  
               
                     (3)
                  
                  
                     Vastavalt lepingu artikli 102 lõikele 1 on SADC majanduspartnerluslepingu riikide ja ELi ühisnõukogul (edaspidi „ühisnõukogu“) õigus teha otsuseid kõikides lepinguga hõlmatud küsimustes.
                  
               
                     (4)
                  
                  
                     Lepingu artiklis 35 on sätestatud, et Lõuna-Aafrika tolliliit (SACU) võib kaitsemeedet kohaldada imporditollimaksuna, kui liidust pärit, lepingu IV lisas loetletudpõllumajandustoote impordimaht SACUsse ületab kaheteistkuulise perioodi jooksul asjaomase toote kõnealuses lisas nimetatud kvooti.
                  
               
                     (5)
                  
                  
                     Lepingu IV lisa joonealuse märkusega 1 on ette nähtud, et tärniga tähistatud tariifiridade puhul tuleb teatavaid kvoote proportsionaalselt kohandada, kui leping jõustub pärast 2015. aastat.
                  
               
                     (6)
                  
                  
                     On asjakohane määrata kindlaks liidu nimel ühisnõukogus võetav seisukoht, kuna ühisnõukogu otsus lepingu IV lisas esitatud teatavate kvootide kohandamise kohta on liidule siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu ja selle liikmesriikide ning teiselt poolt SADC majanduspartnerluslepingu riikide vahelise majanduspartnerluslepinguga (edaspidi „leping“) moodustatud SADC majanduspartnerluslepingu riikide ja ELi ühisnõukogus seoses teatavate lepingu IV lisas loetletud ja tärniga tähistatud toodete kvootide kohandamisega majanduspartnerluslepingu artikli 35 kohaldamiseks, põhineb ühisnõukogu otsuse eelnõul (2).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 30. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  ELT L 250, 16.9.2016, lk 3.
         
            (2)  Vt dokument ST 12376/20 veebilehel http://register.consilium.europa.eu.